
IDENTIFIKACIJA ASPEKATA OKOLIŠA I
USKLAĐENOST S PROPISIMA
TEHMA d.o.o., Zadar
Oznaka dokumenta: PROC-IMS-07
Verzija: 1.1
Datum: 25.09.2026.
Status dokumenta: Kontrolirani dokument
Vlasnik dokumenta: MR / HSE referent
Odobrio: Direktor
Povijest izmjena
	Verzija
	Datum
	Opis izmjene
	Izradio
	Odobrio

	1.0
	10.11.2025.
	Prvo izdanje postupka.
	MR
	Direktor

	1.1
	25.09.2026.
	Određeno da je AO-IMS-01 jedina mjerodavna matrica aspekata; list REG-AO i IMS-RISK-ENV povučeni kao zastarjeli (zapažanje DNV RENRAJ-0004).
Ujednačena metodologija: za svaku aktivnost aspekt, utjecaj i uvjeti nastanka (R, I, IS); kriteriji V i P s ljestvicama; Z = V x P; prag značajnosti 10 i dodatna pravila; obvezno obrazloženje za svaki značajan aspekt.
Određeni povodi i rokovi preispitivanja matrice; provjera usklađenosti matrice aspekata, registra rizika i registra zakonskih zahtjeva u internom auditu.
Preispitivanje registra zakonskih zahtjeva (FRM-IMS-08) dodijeljeno MR-u, najmanje dvaput godišnje i pri saznanju o izmjeni propisa, uz upis datuma zadnje provjere po propisu; ocjena usklađenosti obvezan je ulaz upravine ocjene (zapažanje DNV RENRAJ-0009).
Zamijenjena zastarjela referenca: Zakon o održivom gospodarenju otpadom zamijenjen važećim Zakonom o gospodarenju otpadom.
	MR
	Direktor


SVRHA
Ovaj postupak definira način identifikacije, vrednovanja i nadzora aspekata okoliša te način kako TEHMA d.o.o. utvrđuje, prati i dokazuje usklađenost sa zakonskim i drugim zahtjevima, u skladu s normom ISO 14001:2015 (t. 6.1.2, 6.1.3 i 9.1.2).
Cilj je:
· identificirati aktivnosti koje mogu utjecati na okoliš, u redovnim i izvanrednim uvjetima te u izvanrednim situacijama,
· jednoznačnim kriterijem odrediti značajne aspekte i potrebne mjere kontrole,
· osigurati praćenje i periodičnu provjeru zakonskih i drugih obveza,
· smanjiti rizik od okolišnih incidenata na gradilištima.
PODRUČJE PRIMJENE
Primjenjuje se na:
· sva aktivna gradilišta (niskogradnja, visokogradnja, završni radovi, podmorski radovi i radovi uz more, uređenje okoliša),
· urede i skladišta,
· aktivnosti podizvođača,
· nabavu i logistiku,
· gospodarenje otpadom,
· korištenje strojeva, plovila i vozila.
POJMOVI
	Pojam
	Značenje u ovom postupku

	Aspekt okoliša
	Element aktivnosti TEHMA-e koji djeluje ili može djelovati na okoliš (npr. buka, prašina, otpad, izlijevanje goriva).

	Utjecaj na okoliš
	Promjena u okolišu koja nastaje kao posljedica aspekta (npr. onečišćenje tla, uznemiravanje stanovnika).

	Uvjeti nastanka
	R - redovni uvjeti rada; I - izvanredni uvjeti (pokretanje i zaustavljanje, održavanje, kvar, nepovoljni vremenski uvjeti); IS - izvanredna situacija (izlijevanje, požar, nezgoda).

	Značajan aspekt
	Aspekt koji prema kriterijima iz točke 5.5 ima ili može imati značajan utjecaj na okoliš.

	Obveze usklađenosti
	Zakonski zahtjevi i drugi zahtjevi koje TEHMA mora ili odluči ispuniti (uvjeti investitora, akti za građenje, ugovori).

	AO-IMS-01
	Matrica aspekata i rizika okoliša, jedina mjerodavna evidencija aspekata.

	RZZ (FRM-IMS-08)
	Registar zakonskih zahtjeva.

	PUZ
	Procjena usklađenosti sa zakonskim zahtjevima (PUZ-IMS-01), vodi se na listu PUZ u TEHMA-IMS-Registru.

	RIZ-IMS-01
	Registar rizika i prilika, jedini mjerodavni registar rizika i prilika.


ODGOVORNOSTI
	Uloga
	Odgovornosti

	Direktor
	Odobrava matricu aspekata (AO-IMS-01); donosi odluke i osigurava resurse za mjere za značajne aspekte; odobrava RZZ i PUZ.

	MR
	Koordinira vrednovanje aspekata; vodi RZZ i PUZ; preispituje RZZ najmanje dvaput godišnje i pri saznanju o izmjeni propisa; rezultate ocjene usklađenosti iznosi na upravinoj ocjeni.

	HSE referent
	Vodi matricu AO-IMS-01; provodi nadzor na gradilištima, vodi očevidnike otpada i okolišne zapise; sudjeluje u preispitivanju RZZ za okolišne propise.

	Voditelj gradilišta
	Identificira aspekte u fazi planiranja i izvođenja; pri otvaranju gradilišta s HSE referentom provjerava primjenjivost matrice na lokaciju; provodi mjere kontrole.

	Interni auditor
	U svakom internom auditu provjerava usklađenost AO-IMS-01, RIZ-IMS-01 i RZZ te ažurnost RZZ (OBR-IA-IMS-01).

	Podizvođači
	Postupaju u skladu s PKI, okolišnim mjerama gradilišta i odredbama ugovora.


POSTUPAK
Mjerodavni dokument
Aspekti okoliša vode se isključivo u Matrici aspekata i rizika okoliša AO-IMS-01. List REG-AO u TEHMA-IMS-Registru, okolišni dio dokumenta IMS-RISK-ENV i inicijalno popunjeni obrazac FRM-IMS-09 objedinjeni su u AO-IMS-01 v1.1, označeni su kao zastarjeli i više se ne ažuriraju. Zasebne matrice po gradilištu ne vode se; aspekti specifični za lokaciju upisuju se u AO-IMS-01 uz naziv lokacije.
Identifikacija aspekata
Aspekti se identificiraju za svaku aktivnost, proces i lokaciju, uzimajući u obzir perspektivu životnog ciklusa u dijelu na koji TEHMA može utjecati (nabava materijala, izvođenje, otpad, predaja objekta). Ulazi su:
· vrste radova i tehnologija izvođenja,
· korišteni materijali i kemikalije,
· oprema, strojevi i plovila,
· nastanak otpada,
· moguće emisije u zrak, tlo, vodu i more, buka i vibracije,
· osjetljivost lokacije (naselje, objekti s osjetljivim korisnicima kao što su vrtići i škole, more i obalno područje, zaštićena područja),
· zakonski zahtjevi iz RZZ-a, uvjeti iz akata za građenje, uvjeti investitora i nadzora,
· klimatski i vremenski uvjeti (visoke temperature, bura, jake oborine, stanje mora),
· nesukladnosti, incidenti, rezultati vježbi pripravnosti i pritužbe zainteresiranih strana.
Uvjeti nastanka
Za svaki aspekt upisuju se uvjeti u kojima nastaje. Isti aspekt može imati različitu ocjenu u različitim uvjetima; tada se upisuje kao zasebna stavka.
	Oznaka
	Uvjeti
	Primjeri

	R
	Redovni uvjeti rada
	Buka i prašina pri iskopu, emisije strojeva, nastanak građevnog otpada

	I
	Izvanredni uvjeti
	Održavanje i kvar stroja, pokretanje i zaustavljanje radova, rad pri buri ili jakim oborinama

	IS
	Izvanredna situacija
	Izlijevanje goriva ili ulja, požar, izlijevanje u more


Kriteriji ocjene
Svaki aspekt ocjenjuje se prema dva kriterija, svaki na ljestvici od 1 do 5:
	Ocjena
	V - vjerojatnost ili učestalost nastanka
	P - ozbiljnost utjecaja na okoliš

	1
	Vrlo rijetko; samo u malo vjerojatnoj izvanrednoj situaciji
	Zanemariv utjecaj

	2
	Rijetko (nekoliko puta u više godina)
	Mali, lokalan, kratkotrajan i potpuno povratan

	3
	Povremeno (na dijelu projekata ili približno jednom godišnje)
	Umjeren, lokalan, sanira se vlastitim mjerama; ili utječe na susjede (moguće pritužbe)

	4
	Često (na većini gradilišta, više puta godišnje)
	Velik; onečišćenje tla ili vode koje zahtijeva sanaciju; osjetljiva lokacija

	5
	Stalno ili svakodnevno
	Vrlo velik; dugotrajna ili nepovratna šteta (npr. more, zaštićeno područje)


Pri ocjeni ozbiljnosti (P) uzimaju se u obzir opseg i količina, trajanje, povratnost utjecaja i osjetljivost lokacije. Postojeće mjere kontrole uzimaju se u obzir pri ocjeni vjerojatnosti (V).
Izračun i prag značajnosti
Značajnost: Z = V x P (raspon od 1 do 25)
Aspekt je značajan ako je ispunjen barem jedan od sljedećih uvjeta:
· Z je 10 ili više (prag značajnosti, jednak pragu značajnosti rizika u RIZ-IMS-01),
· P = 5 bez obzira na vjerojatnost (moguća dugotrajna ili nepovratna šteta),
· zakonski zahtjev zaštite okoliša povezan s aspektom nije u potpunosti ispunjen (ocjena 1 ili 2 u PUZ-IMS-01),
· u proteklih 12 mjeseci zaprimljena je opravdana pritužba zainteresirane strane vezana uz aspekt.
Za svaki značajan aspekt u AO-IMS-01 upisuje se kratko obrazloženje ocjene (zašto je odabrana ocjena V i P te koji je uvjet značajnosti ispunjen). Aspekt koji nije značajan, a povezan je sa zakonskim zahtjevom, i dalje se kontrolira kroz RZZ i redovne mjere.
Primjer: tankiranje stroja na gradilištu, izlijevanje goriva (IS): V = 3 (moguće približno jednom godišnje), P = 4 (onečišćenje tla i oborinske odvodnje koje zahtijeva sanaciju); Z = 12, aspekt je značajan.
Upis u matricu AO-IMS-01
HSE referent, uz voditelja gradilišta, za svaki aspekt upisuje najmanje:
· oznaku aspekta (A-xx) i aktivnost ili proces,
· aspekt okoliša i utjecaj na okoliš,
· uvjete nastanka (R, I, IS),
· ocjene V i P, rezultat Z i značajnost (DA/NE),
· povezani zakonski zahtjev (propis iz RZZ-a),
· postojeće i planirane mjere kontrole, nositelja (funkciju), rok ili oznaku 'trajno' te status,
· vezu na rizik ili priliku u RIZ-IMS-01, ako postoji,
· obrazloženje ocjene za značajne aspekte.
Planiranje mjera kontrole
Za svaki značajan aspekt planiraju se mjere, primjerice:
· apsorpcijski materijali, prekrivači slivnika i plutajuće brane na označenom mjestu,
· prateći listovi i pravilno odvajanje otpada,
· zaštita od izlijevanja (tankvane, određeno mjesto tankiranja),
· zabrana pranja strojeva i ispiranja miješalica na nezaštićenom tlu,
· redovni pregledi strojeva,
· edukacija zaposlenika i podizvođača,
· kontrola prašine (vlaženje, prekrivanje) i buke (dopušteno vrijeme rada),
· postavljanje privremenih spremnika.
Mjere se upisuju u AO-IMS-01 i, prema potrebi, u PKI, PLAN-IIZS, ciljeve (CILJ-IMS-01) i Program poboljšanja (PROG-PB). Rizici koji proizlaze iz značajnih aspekata i obveza usklađenosti upisuju se u RIZ-IMS-01 prema istom kriteriju ocjene.
Preispitivanje matrice
Matrica AO-IMS-01 preispituje se:
· pri promjeni djelatnosti, tehnologije ili vrste radova,
· pri otvaranju novog gradilišta (provjera primjenjivosti i aspekti specifični za lokaciju),
· pri izmjeni propisa povezanih s aspektima,
· nakon izvanredne situacije, vježbe pripravnosti ili opravdane pritužbe,
· najmanje jednom godišnje u sklopu upravine ocjene (PROC-M1).
Pri svakom preispitivanju u matricu se upisuju datum i povod preispitivanja.
USKLAĐENOST SA ZAKONSKIM I DRUGIM ZAHTJEVIMA (ISO 14001: 6.1.3)
Identifikacija obveza usklađenosti
TEHMA identificira i prati propise primjenjive na njezine aspekte i djelatnost, osobito iz sljedećih područja:
· zaštita okoliša (Zakon o zaštiti okoliša),
· gospodarenje otpadom (Zakon o gospodarenju otpadom i pravilnici o gospodarenju otpadom i građevnim otpadom),
· zaštita voda i mora (Zakon o vodama),
· zaštita prirode (Zakon o zaštiti prirode),
· zaštita zraka i zaštita od buke,
· gradnja i prostorno uređenje (Zakon o gradnji, Zakon o prostornom uređenju),
· zaštita od požara,
· uvjeti iz akata za građenje, zahtjevi investitora i drugi preuzeti zahtjevi.
Točan naziv, važeće izdanje (Narodne novine) i primjenjivi zahtjevi svakog propisa vode se isključivo u RZZ-u (FRM-IMS-08). Drugi dokumenti sustava upućuju na RZZ i ne navode brojeve izdanja propisa, kako bi se izbjegle zastarjele reference.
Preispitivanje i ažuriranje RZZ
Preispitivanje RZZ-a dodijeljeno je predstavniku uprave (MR), uz sudjelovanje HSE referenta za okolišne propise. RZZ se preispituje:
· najmanje dvaput godišnje, u razmaku od najviše šest mjeseci,
· uvijek pri saznanju o izmjeni ili donošenju propisa (objava u Narodnim novinama, obavijest investitora, stručnih udruga ili nadležnih tijela),
· pri promjeni djelatnosti ili početku radova nove vrste.
Za svaki propis vodi se: naziv i važeće izdanje, zahtjev (što propis traži od TEHMA-e), primjenjivost, odgovorna osoba, dokaz usklađenosti (npr. očevidnik otpada, prateći listovi, PKI, zapisnici) te datum zadnje provjere ažurnosti. Datum zadnje provjere upisuje se po svakom propisu pri svakom preispitivanju. Izmjene propisa prenose se u povezane dokumente (Priručnik, procedure, AO-IMS-01, RIZ-IMS-01).
Procjena usklađenosti (PUZ)
Procjena usklađenosti provodi se najmanje jednom godišnje, prije upravine ocjene, te nakon svake bitne izmjene RZZ-a:
1) MR provjerava ispunjenje svakog zahtjeva iz RZZ-a na temelju dokaza.
2) Ocjenjuje usklađenost: 1 - neusklađeno, 2 - djelomično usklađeno, 3 - usklađeno.
3) Za ocjenu 1 ili 2 pokreće se korektivna radnja prema PROC-IMS-02 i preispituje značajnost povezanog aspekta (točka 5.5).
4) Rezultati se upisuju u PUZ-IMS-01. Ocjena usklađenosti s obvezama usklađenosti obvezan je ulazni podatak upravine ocjene (PROC-M1).
POVEZANOST S REGISTROM RIZIKA I INTERNIM AUDITOM
Matrica aspekata (AO-IMS-01), registar rizika i prilika (RIZ-IMS-01) i registar zakonskih zahtjeva (FRM-IMS-08) moraju biti međusobno usklađeni:
· za značajne aspekte s uvjetima IS ili s mogućim ozbiljnim posljedicama postoji odgovarajući rizik u RIZ-IMS-01,
· propisi navedeni uz aspekte u AO-IMS-01 upisani su u RZZ,
· isti prag značajnosti (10) primjenjuje se za aspekte i za rizike.
Provjera međusobne usklađenosti ta tri dokumenta i ažurnosti RZZ-a (datum zadnje provjere po propisu) dio je checkliste internog audita (OBR-IA-IMS-01) i provodi se u svakom internom auditu.
ZAPISI
· AO-IMS-01 Matrica aspekata i rizika okoliša (s obrazloženjima i zapisom preispitivanja)
· FRM-IMS-08 Registar zakonskih zahtjeva (RZZ)
· PUZ-IMS-01 Procjena usklađenosti
· RIZ-IMS-01 Registar rizika i prilika
· PKI (aspekti uključeni u kontrolne točke)
· Očevidnik otpada (FRM-IMS-07) i prateći listovi
· Zapisnici nadzora HSE referenta (FRM-IMS-02, FRM-IMS-18)
· Zapisnici vježbi pripravnosti (FRM-IMS-19)
· Prijave nesukladnosti i korektivne radnje iz područja okoliša
Rok čuvanja: najmanje 10 godina.
POVEZANI DOKUMENTI
· PRIR-IMS-01 Priručnik integriranog sustava upravljanja
· PROC-IMS-02 Upravljanje nesukladnostima i korektivnim radnjama
· PROC-IMS-05 Planiranje i izvođenje radova (PKI)
· PROC-IMS-08 Gospodarenje otpadom
· PROC-IMS-09 Pripravnost i odgovor u izvanrednim situacijama; PLAN-IIZS
· PROC-M1 Upravina ocjena
· AO-IMS-01, RIZ-IMS-01, FRM-IMS-08, PUZ-IMS-01, OBR-IA-IMS-01
Odobrenje
	Uloga
	Ime i prezime
	Potpis
	Datum

	Izradio: Predstavnik uprave (MR)
	Rinalda Kalmeta
	
	

	Pregledao: HSE referent
	Krešimir Peša, dipl. ing.
	
	

	Odobrio: Direktor
	Ivan Mažer

